Diari Oficial de la Generalitat Valenciana


Sumari del DOGV 6374, del 11-10-2010 (2010/10836)

Notificació de la sentència dictada en el judici de modificació de mesures amb relació fills extramatrimonials contenciós número 150/2009.
------------------------------------------------------------------------------------------------------------------------------------------

### Dades del document

Número de DOGV
:   6374

Data del DOGV
:   11-10-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/10858


Organisme emissor
:   Jutjat de Primera Instància Número 2 de Torrevieja

Tipus de document
:   Edicte

Notificació de la sentència dictada en el judici de modificació de mesures amb relació fills extramatrimonials contenciós número 150/2009. [2010/10976]  
Assumpte civil 000150/2009  
Modificació de mesures en relació amb fills ext. sup. co. 000150/2009.  
Part demandant: Verónica Huertas Martínez.  
Part demandada: Julio de San Francisco Medina  
Sobre: guarda, custòdia o aliments de fills menors no matrimonials no consensuats.  
Magistrada: María del Carmen Ramis Alario.  
Secretària judicial: Carmen Abad Giménez  
En el judici a què es fa referència s'ha dictat la resolució que té el text que, literalment, és com segueix:  
«Dispositiva  
Estime parcialment la sol·licitud de mesures sobre fill menor, deduïda per la procuradora senyora Salgado López, en nom i representació acreditada de Verónica Huertas Martínez, contra Brian de San Francisco Medina, i dispose les mesures següents amb relació als fills comuns:  
- La pàtria potestat del fill menor (T.M.Q.S.) serà compartida per ambdós progenitors, s'atribuirà la guarda i custòdia a la mare, i es fixarà com a domicili a San Miguel de Salinas, carrer Maestro Chapí, número 5.  
- Com a règim de visites per al pare, podrà estar amb el seu fill menor d'edat, en la forma que acorde amb la mare i amb la conjuntura de desacord, el tindrà els caps de setmana alterns, des de les 11.00 hores fins les 17.00 hores del dissabte i des de les 11.00 hores a les 17.00 hores del diumenge, i el pare arreplega el menor i el torna al domicili esmentat; igualment es fixen 2 dies entre setmana des de les 18.00 hores fins les 20.00 hores, dimarts i dijous. No s'hi assenyalen períodes vacacionals, vist l'escàs o nul contacte del pare amb el menor, sense perjudici que, si canviaren aquestes circumstàncies, el pare podrà sol·licitar la modificació de les mesures en el judici pertinent.  
- En concepte d'aliments per al fill menor el pare abonarà per mesos anticipats i dins dels cinc primers dies de cada mes a la mare, la quantitat global de tres-cents euros mensuals, aquesta quantitat serà actualitzada anualment segons l'índex que establisca l'Institut Nacional d'Estadística. El pagament es formalitzarà mitjançant l'ingrés en el compte corrent o llibreta que a l'efecte designe la persona creditora, que ho haurà de comunicar al deutor de forma fefaent en els deu dies següents a la notificació de la present resolució. Les despeses extraordinàries del menor seran satisfetes a mitges, prèvia presentació de factura, en els termes que a continuació s'exposen: la pensió alimentària cobreix exclusivament les necessitats bàsiques, ordinàries i normals dels fills assenyalades en l'article 142 en relació amb el 154 del Codi Civil, és a dir, tot allò que siga necessari per a l'aliment, habitació, vestit, assistència mèdica, educació i instrucció i, en definitiva, formació integral, tot això entés d'acord amb l'estatus familiar. Aquestes despeses no necessiten el consens previ dels progenitors ni l'autorització judicial perquè es produïsquen, sinó que el creditor a càrrec de qui es troben els beneficiaris pot disposar de la pensió discrecionalment en exercici de l'administració domèstica. Si són despeses extraordinàries les que suposen un tractament mèdic no habitual, així com viatges d'especial duració i classes particulars, siguen esportives, culturals o d'altra naturalesa, com també altres que comporten l'entitat suficient com perquè se'n derive un perjudici greu per a alguns dels interessos en relació amb la situació d'equilibri entre els progenitors. Les despeses extraordinàries integren també l'obligació alimentària però naixen de la necessitat dels fills de naturalesa excepcional, eventuals, difícilment previsibles i amb un import econòmic considerable que per no pot incloure's en la pensió ordinària alhora que no poden ser assumides per un sol dels progenitors sense desequilibrar en el seu perjudici l'equivalència de les seues respectives contribucions (personal i econòmica). Açò no vol dir que hagen de ser sempre imprescindibles i necessaris (cadira de rodes, elements ortopèdics, assistència per terceres persones en cas de malaltia, etc.), potser també que puguen ser accessoris (per exemple, operacions quirúrgiques cobertes per la Seguretat Social que, tanmateix, es practica en centres privats) o, simplement, complementaris (viatges d' estudis, classes particulars, etc.). Conseqüentment amb l'anterior, i per a evitar que el compliment de les obligacions quede a l'arbitri d'una de les parts, la qual cosa vulneraria l'article 1.256 del Codi Civil, la regla general és que les despeses extraordinàries han de ser consentides prèviament abans que es produïsquen per ambdós progenitors a fi que cadascun d'ells puga opinar sobre la conveniència o la quantia i, a falta d'acord, que siga autoritzat judicialment. Excepcionalment, per evitar perjudicis irreparables als fills, cosa que contravé el que preceptua l'article 158 del Codi Civil, i, en general, el principi del favor filial i les normes sobre protecció de menors, les despeses inajornables i, per tant, que no toleren demora sense un risc greu o dany del fill, poden ser autoritzades judicialment a posteriori si concorre discòrdia entre els obligats.  
Expediu una testimoniança d'aquesta resolució que quedarà unida a les actuacions, i s' uneix l'original al lligall de sentències d'aquest Jutjat.  
Manera d'impugnació: mitjançant un recurs d'apel·lació davant de l'Audiència Provincial d'Alacant (article 455 LECn). El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn). La part haurà de dipositar la quantitat de cinquanta euros (50 €) en el compte de Banesto número 1194840208245895, i acreditar aquesta consignació. No s'admetrà a tràmit cap recurs que no tinga el dipòsit constituït.  
Aquesta és la sentència, que pronuncie, mane i firme.  
La sentència anterior ha sigut donada, llegida i publicada per la magistrada que la va dictar, mentre celebrava audiència pública en el mateix dia de la data. Jo, la secretària judicial, en done fe. Torrevieja, 4 de març de 2010.  
Atés que es desconeix el domicili o la residència actuals de la part demandada, diligència d'ordenació, la secretària judicial, de conformitat amb el que disposen els articles 156.4 y 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat per a portar a efecte la diligència de notificació de sentència.  
Torrevieja, 16 de setembre de 2010.- La secretària judicial: Carmen Abad Giménez.